ที่ปลายอวัยวะเพศ มีสีแดงเป็นจ้ำๆแต่ไม่มีอาการอะไรเลย ไม่ทราบว่าเป็นอะไรหรือเปล่าคับ
สวัสดีค่ะ อาการมีสีแดงจ้ำๆที่บริเวณอวัยวะเพศชาย อาจมีสาเหตุมาจาก การแพ้ยาบางชนิดทำให้มีรอยแดงกลมๆตามเยื่อบุอวัยวะเพศและปาก ยาที่พบได้บ่อยเช่นยาแก้ปวด ยาแก้อักเสบ สาเหตุอื่นๆเช่น รอยจ้ำเลือดตามหลังการกระแทก หรือการมีภาวะเกล็ดเลือดต่ำในเบื้องต้นระวังการกระทบกระแทก ไม่ไปแกะเกาบริเวณที่เป็น สังเกตอาการค่ะ ถ้ารอยแดงจ้ำดังกล่าวยังอยู่ต่อเนื่อง หรือลุกลามมากขึ้น เจ็บเยอะ ควรไปพบแพทย์ และควรหยุดยาทุกชนิดที่ไม่จำเป็นต้องใช้ไปก่อน งดการมีเพศสัมพันธ์